《辛卯岁应举过西峡渡》
宋代·林亦之

白鹿山头云欲颓，峡门滩下水如雷。
锦囊破裂元无用，席帽嶔崎还更来。
我自未能逃世俗，人谁便解脱尘埃。
扁舟且趁牛羊渡，莫问如今第几回。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。